
ŠAKIŲ RAJONO SAVIVALDYBĖS  TARYBA

SPRENDIMAS

DĖL GELGAUDIŠKIO VIDURINĖS MOKYKLOS ĮTRAUKIMO Į 2011 METŲ AKREDITAVIMO PLANĄ, SIEKIANT ĮGYTI GIMNAZIJOS STATUSĄ 2011 METAMS
2011 m. rugsėjo 23 d. Nr. T-196
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 6 str.  6 p., 16 str. 2 d. 21 p., Švietimo įstatymo (Žin., 1991, Nr.23-593; 2003, Nr.63-2853; 2011, Nr. 38-1804) 58 str. 1 d. 3 p., atsižvelgdama į rajono savivaldybės tarybos Švietimo, kultūros ir sporto komiteto 2011 m. rugpjūčio 4 d. sprendimą dėl Gelgaudiškio vidurinės mokyklos statuso, Asociacijos Gelgaudiškio bendruomenės centro „Atgaiva“ 2011 m. rugpjūčio 5 d. prašymą „Dėl Gelgaudiškio gimnazijos“ bei Gelgaudiškio gyventojų susirinkimo, vykusio 2011 m. rugpjūčio 11 d., rezoliuciją „Gelgaudiškio gimnazijai 2011 metais – Taip!“, siekiant įgyti Gelgaudiškio vidurinei mokyklai gimnazijos statusą 2011 metais,  nusprendžia:


1. Kreiptis į Lietuvos Respublikos švietimo ir mokslo ministeriją dėl Gelgaudiškio vidurinės mokyklos įtraukimo išimties tvarka į vidurinio ugdymo programos, įgyvendinamos mokyklose, 2011 metų akreditavimo planą.

2. Pavesti rajono savivaldybės administracijos Švietimo ir sporto skyrių parengti ir pateikti Švietimo ir mokslo ministerijai skubos tvarka visus dokumentus, susijusius su šio sprendimo įgyvendinimu, turint tikslą, kad Gelgaudiškio vidurinė mokykla įgytų gimnazijos statusą 2011 metais.  

Meras                                                        

